Diari Oficial de la Generalitat Valenciana


Sumari del DOGV 4352, del 08-10-2002 (2002/10359)

Notificació a Tomás Pujante Calatayud. Expedient número S-2001/0344.
--------------------------------------------------------------------

### Dades del document

Número de DOGV
:   4352

Data del DOGV
:   08-10-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/10206


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a Tomás Pujante Calatayud. Expedient número S-2001/0344. [2002/F10513]
  
De conformitat amb allò que ha acordat esta Secretaria General, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte es notifica a l'interessat la sanció dictada en l'expedient sancionador, que ha sigut tramitat pel Servici d'Espectacles de la Conselleria de Justícia i Administracions Públiques.
  
1. Expedient de multes S-2001/0344. Sanció de data 1 d'agost de 2002, dictada pel director territorial de Justícia i Administracions Públiques, per la qual s'acorda imposar a Tomás Pujante Calatayud, amb últim domicili conegut a la partida de l'Estrada, número 89, Club Montparnasse, de l'Alfàs del Pi, una sanció de, respectivament, 601,01 euros i 601,01 euros, que ascendix a un total de 1.202,02 euros, ja que els dies 18 i 21 de novembre de 2001, a les 06.00 i les 06.15 hores, es va comprovar que l'establiment denominat Club Montparnasse, situat a la partida l'Estrada, número 86, de l'Alfàs del Pi, el titular del qual és Tomás Pujante Calatayud, domiciliat en la mateixa adreça, es trobava obert, amb la música funcionant i amb diverses persones a l'interior, incomplint l'Orde de 29 de desembre de 2000, de la Conselleria de Justícia i Administracions Públiques, per la qual es regulen els horaris d'espectacles i establiment públics (DOGV núm. 3.908, de 02.01.2001), infringint amb això els articles 21.g), 21.g) de la Llei 2/1991, d'Espectacles, Establiments Públics i Activitats Recreatives.
  
El que es posa en coneixement de l'interessat referit, als efectes oportuns i previstos en l'article 58.1 de la Llei 30/1992, de Règim Jurídic de les Administracions Públiques i del Procediment Administratiu Comú. Així mateix, es comunica que contra la present resolució, que no esgota la via administrativa, podran les persones interessades interposar recurs d'alçada en el termini d'un mes a comptar des del sendemà d'aquell en què tinga lloc la seua notificació, davant de l'òrgan superior jeràrquic d'aquell que va dictar este, el director general d'Interior, de conformitat amb el que establixen l'article 107.1, en relació amb el 114 i següents de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999. Tot això sense perjuí que s'utilitze qualsevol altra via que es considere oportuna.
  
En el cas que no faça ús del seu dret a recórrer, en el termini anteriorment indicat, haurà de fer efectiva la multa, utilitzant els impresos a arreplegar en estes oficines, passeig del Doctor Gadea, número 10, 03971 Alacant, en qualsevol de les entitats col·laboradores que en el citat imprés consten, de conformitat amb el que establix el Decret 105/1992, de 6 de juliol, sobre Recaptació de Taxes, Preus Públics i Sancions de la Generalitat Valenciana, i l'Orde de 26 de febrer de 1993, que desenvolupa l'esmentat decret, i remetre a les referides oficines l'exemplar corresponent de l'administració.
  
Se li advertix que si no l'abona en el període voluntari esmentat, es procedirà sense més tràmit a la seua exacció per via executiva.
  
I perquè servisca de notificació a l'interessat mencionat, s'expedix el present edicte.